# Eina "Què passa aquesta nit?"

L'eina Què passa aquesta nit
Què passa aquesta nit?

L'eina Què passa aquesta nit? (What's Up Tonight? - WUT) mostra una llista dels objectes que estaran visibles durant la nit des de qualsevol localització, a qualsevol data. Per omissió, la data i la localització són agafades de les opcions en la finestra principal, però les podeu canviar a qualsevol valor emprant els botons Canvia la data i Canvia la localització des de la finestra principal de WUT.

L'eina WUT també mostra un curt almanac de les dades per a la data seleccionada: les hores de sortida i posta per al Sol i la Lluna, la durada de la nit, i la fracció de Lluna il·luminada.

A sota de l'almanac és a on es mostra la informació de l'objecte. Els objectes s'organitzen en categories de tipus. Seleccioneu un tipus d'objecte en la caixa etiquetada com a Trieu una categoria, i tots els objectes d'aquests tipus que restin per sobre de l'horitzó es mostraran en la caixa etiquetada com a Objectes coincidents. Per exemple, a la instantània, hi ha seleccionada la categoria Planetes, i en aquesta es mostren a quatre planetes per a la nit seleccionada (Mart, Neptú, Plutó i Urà). Quan es selecciona a un objecte en la llista, les seves hores de sortida, posta i de trànsit són mostrades en el plafó que hi ha a sota, a la dreta. A més, podeu prémer el botó Detalls de l'objecte... per a obrir la finestra amb informació detallada per a aquest objecte.

Per omissió, WUT mostrarà als objectes que estiguin per sobre de l'horitzó entre la posta de Sol i la mitjanot (&ead; cap al tard). Podreu escollir el mostrar a objectes que surtin entre la mitjanit i l'albada (durant la matinada) o entre la foscor i l'albada (qualsevol moment de la nit) emprant la llista desplegable a la part superior de la finestra.